راجیندر یادو

راجیندر یادو  (پیدائش:28 اگست 1929ء | وفات:28 اکتوبر 2013ء) ہندی زبان کے مصنف، ادیب، افسانہ نگار اور ہندی ادبی تحریک نئی کہانی کے سرخیلوں میں سے ہیں۔ وہ منشی پریم چند کے جاری کردہ مجلہ ہنس کے مدیر بھی رہ چکے ہیں۔ پریم چند نے اس مجلے کو 1930ء میں نکالا تھا مگر 1953ء میں اس کی اشاعت بند کر دی تھی۔ راجیندر یادو نے پریم چند کے یوم ولادت (31 جولائی 1986ء) کے موقع مجلہ کو پھر سے نکالنا شروع کیا۔
راجیندر یادو کی اہلیہ منو بھنڈاری بھی ہندی زبان کی افسانہ نگار تھیں۔

زندگی اور تخلیقی کام۔ 
ان کی ولادت 28 اگست 1920ء کو آگرہ، اتر پردیش میں ہوئی۔ ابتدائی تعلیم آگرہ میں ہی حاصل کی اور بعد میں میرٹھ میں پڑھنے لگے۔ انہوں نے 1949ء میں گریجویشن اور 1951ء میں آگرہ یونیورسٹی نے ہندی میں ایم اے کیا۔ان کا پہلا ناول 1951ء میں منظر عام پر آیا۔ ناول کا نام پریت بولتے ہیں تھا۔ 1960ء میں انہوں نے اسی ناول کو دوسرا نام دے کر سارا آکاش کے نام سے شائع کیا۔ ہندی زبان کا یہ پہلا ناول تھا جس نے شدت پسند روایات کو کھلے رام چیلینج کیا۔ 1969ء میں باسو چٹرجی نے اسی نام سے ایک فلم بنائی۔ اس فلم کو مرنال سین کی بھوون شوم کی مدد سے ہندی میں بھی نشر کیا گیا۔
ان کا اگلا ناول اکھڑے ہوئے لوگ کے نام سے شائع ہوا جس میں ناول نگار نے ایک جوڑے کی کہانی پیش کی جو اپنے سماجی اور معاشی مسائل سے دوچار تھا۔ اس ناول میں پہلی دفعہ ہندی ادب میں لونگ ان پر کچھ لکھا گیا تھا۔ انہوں نے مزید دو ناول لکھے؛ کلتا اورشہ اور مات۔ ناول کے علاوہ انہوں نے متعدد کہانیاں لکھیں اور روسی زبان کے کئی مصنفین جیسے ایوان ترگنیف، انتون چیخوف اور البرٹ کامو کی کہانیوں کو ہندی میں ترجمہ کرکے پیش کیا۔

حوالہ جات 

1929ء کی پیدائشیں
2013ء کی وفیات
20ویں صدی کے بھارت کے مضمون نگار
آگرہ کی شخصیات
اتر پردیش کے ناول نگار
انگریزی زبان کے مترجمین
بیسویں صدی کے بھارتی مترجمین
بیسویں صدی کے بھارتی مرد مصنفین
بیسویں صدی کے ہندوستانی ناول نگار
بھارتی مرد مضمون نگار
بھارتی مرد ناول نگار
ہندی زبان کے مصنفین
نوئیڈا کی شخصیات
ڈاکٹر بھیم راو امبیڈکر یونیورسٹی کے فارغین
بھارتی جریدہ مدیران